NaiveNeuron/SloPal huggingface dataset:
Drábiková, Lucia, poslankyňa NR SR (2022-06-15):
Ďakujem za slovo. Tiež som bola na niektorom z tých stretnutí, kvitujem túto úpravu. Ja sama som pri svojich troch pôrodoch mala možnosť byť sprevádzaná manželom a veľmi pozitívne to hodnotím. Dúfam a verím, že aj pri reforme nemocníc a pri ďalších vlastne zmenách v zdravotníctve sa podarí to, aby vo všetkých nemocniciach bola takáto možnosť pre tieto ženy, pretože častokrát aj priestorovo, aj z hľadiska personálu, z hľadiska tých možností, kapacitných, nebola takáto možnosť. A tak isto súhlasím s tým, že naozaj toto sprevádzanie by malo byť oprostené od nejakého poplatku, aby to nebolo závislé na sociálnych možnostiach tej rodiny. Takže som rada za tento návrh a plne ho podporujem. Ďakujem.
Galek, Karol, poslanec NR SR (2023-03-21):
Vážený pán predsedajúci, vážené panie poslankyne, vážení páni poslanci, vážení prítomní, v súlade s § 73 zákona o rokovacom poriadku som bol určený za spravodajcu k návrhu uvedeného zákona (tlač 1456). Predkladám informáciu k predloženému návrhu zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky. Zo znenia uvedeného návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súvislosti s rozhodnutím predsedu Národnej rady navrhujem, aby návrh zákona prerokovali Ústavnoprávny výbor Národnej rady Slovenskej republiky, Výbor Národnej rady Slovenskej republiky pre financie a rozpočet a Výbor Národnej rady Slovenskej republiky pre vzdelávanie, vedu, mládež a šport. Za gestorský výbor navrhujem Výbor Národnej rady pre vzdelávanie, vedu, mládež a šport. Odporúčam, aby predmetný návrh zákona v druhom čítaní výbory prerokovali do 26. apríla 2023 a gestorský výbor do 28. apríla 2023. Pán... prosím, pán predsedajúci, otvorte všeobecnú rozpravu a na zdravie.
Števulová, Zuzana, poslankyňa NR SR (2023-12-08):
Ja mám tiež návrh nezaradiť vládny návrh zákona, tlač 106, na program schôdze a vrátiť vec na rokovanie ústavnoprávneho výboru, lebo som bola jediná poslankyňa, ktorá tam bola prítomná a nemohla položiť vôbec žiadnu otázku ani nič povedať napriek tomu, že som tam bola. Takže proti tomu namietam.
Zimenová, Zuzana, poslankyňa NR SR (2018-05-23):
Bolo, ďakujem pekne, prihlásila som sa včas. Pani poslankyňa, ďakujem za reakciu, nebudem veľmi s vami polemizovať. Ja som práve poukazovala na to, že existujú tu systémové pochybenia. To, čo vy spomínate, to je vlastne kazuistika každého z nás, stretávame sa rôznymi, s rôznymi prípadmi, ale verte mi, že ja sa venujem už vyše 15 rokov tejto problematike na úrovni systému a môžem vám povedať, že tu sú systémové pochybenia a že keby sme mali naozaj urobené zmeny v prospech týchto detí na úrovni systému, tak aj tým ľudom by sa ľahšie dolu dýchalo, takže to, čo ste povedali, je pravda, ale nie na toto som upozorňovala.
Čepček, Martin, poslanec NR SR (2023-02-03):
Ďakujem pekne. Áno, pán kolega, vracajú sa tu tieto témy. Ja si myslím, že je to dobré, že sa vracajú. Chcem povedať, sľúbili sme občanom Slovenska, že budeme hájiť záujmy obyčajných ľudí. Nesľúbili sme nadnárodným koncernom, že budeme hájiť ich záujmy, ale sľúbili sme to obyčajným ľuďom, preto nevidím dôvod nepodporiť návrh zákona, ktorý obmedzí nedeľný predaj, lebo ako sám vieš, tieto obchodné koncerny konkurujú medzi sebou. To znamená jedine tým, že obmedzíme predaj v nedeľu pre všetkých, znížime tú konkurenciu, lebo tie obchody niektoré sú otvorené len kvôli tomu, lebo kolega z iného obchodu má otvorený obchod, hej? To znamená, my potrebujeme, vyľudnili sa nám pešie zóny a kvôli čomu sa nám vyľudnili pešie zóny? Lebo tie obchod... ľudia začali chodiť do obchodných centier. A len spomeniem niekoľko vecí. Podľa Zväzu pracovníkov obchodu a cestovného ruchu, práca v obchode počas nedieľ nie je nevyhnutná, a to najmä z dôvodu, že táto práca nechráni ani životy, ani zdravie, ani majetok spoluobčanov. To znamená, ak je nevyhnutná, tak prečo by mala byť? Alebo prečo by nemala byť dobrovoľná? Tak ako tu bolo spomenuté, viac ako 80 % žien pracuje v obchode. Takže ja by som chránil skôr rodiny, ktoré matky týchto rodín by tým pádom nechodili do obchodov pracovať, ale ostali by s deťmi doma atď. Je tu toho dosť. Môžeme si spomenúť aj zdravotné problémy, ale to som povedal v rozprave včera. Je to na dlho a to za tých päť sekúnd nestihnem. Ďakujem.
V. Veteška, podpredseda NR SR: (2007-11-27):
Ďakujem pekne za procedurálny návrh. Ale budeme pokračovať v rokovaní. Jediný s faktickou poznámkou na vystúpenie pána navrhovateľa Lipšica sa hlási pán poslanec Slafkovský. Končím možnosť ďalších prihlášok s faktickými poznámkami. Nech sa páči, zapnite mikrofón.
Sopko, Miroslav, poslanec NR SR (2016-11-25):
Ďakujem za slovo, pán predseda. Dovolím si v reakcii na pána poslanca Budaja, môjho poslaneckého kolegu, zacitovať z jedného dokumentu, ktorý sa volá Národný štandard finančnej gramotnosti: „Finančná gramotnosť je schopnosť využívať poznatky, zručnosti a skúsenosti na efektívne riadenie vlastných finančných zdrojov s cieľom zaistiť celoživotné finančné zabezpečenie seba a svojej domácnosti. Finančná gramotnosť nie je absolútnym stavom, je to kontinuom schopností, ktoré sú podmienené premennými ako vek, rodina, kultúra či miesto bydliska. Finančná gramotnosť je označením pre stav neustáleho vývoja, ktorý umožňuje každému jednotlivcovi efektívne reagovať na nové osobné udalosti a neustále meniace sa ekonomické prostredie.“ Toto je materiál, na základe ktorého v našom školstve sa tieto kompetencie majú rozvíjať. A čo som tým chcel povedať? No, že dnes mnohí, ktorí sa naozaj zodpovedne starajú o svoje financie, stále počúvajú dobrú radu: „Tvorte rezervy. Tvorte si rezervy, aby ste mali na horšie časy.“ Myslím si, že to je jedna z vecí a jedna z veľkých výziev pre nás všetkých, aby naša spoločnosť sa vzdelávala v tejto oblasti a aj by celkovo štát mal vždy pripravené rezervy na to, ako bude sa, čo na nás čaká v budúcnosti. A myslím, že budúcnosť je aj hlavne v školstve a v tom, aby naša populácia bola pripravená na to, zodpovedne pristupovať k práci s financiami. Ďakujem.
Hrnčiar, Andrej, podpredseda NR SR (2019-12-03):
Pýtam sa, či sa chce niekto do rozpravy ústne. Končím možnosť nahlásiť sa do rozpravy. Do rozpravy. Poslanec Adamčík sa chcel prihlásiť do rozpravy? Tak... (Reakcia z pléna.) Pani poslankyňa, to je logické. Ale je 19.58 hod., takže myslím si, že nebudeme pokračovať. Chcete vystúpiť, pani poslankyňa? (Reakcie z pléna.) Ešte aj pána Adamčíka. Nech sa páči, pani poslankyňa Cigániková, môžte sa ujať slova. (Reakcia z pléna.) Dobre, takže budeme pokračovať zajtra po schválených bodoch, ktoré sú termínované. A ja to ešte upresním. Päťdesiate tretie rokovanie schôdze Národnej rady, rokovanie 53. schôdze Národnej rady zajtra 4. decembra 2019 od 9.00 hod. začne návrhmi vlády na skrátené legislatívne konanie, a to o vládnom návrhu novely zákona č. 385/2000 Z. z. o sudcoch a prísediacich (tlač 1822), o vládnom návrhu novely zákona č. 292/2014 Z. z. o príspevku poskytovanom z európskych štrukturálnych a investičných fondov (tlač 1816) a o vládnom návrhu novely zákona č. 461/2003 Z. z. o sociálnom poistení (tlač 1824). Upozorním, že o tých skrátených konaniach sa bude hlasovať okamžite po prerokovaní. (Reakcie z pléna.) Áno, áno. (Reakcia z pléna.) Áno, áno, tak, tak, tak. (Prerušenie rokovania o 19.01 hodine.) 167
Danko, Andrej, predseda NR SR (2016-05-24):
Ďakujem, pán poslanec. S reakciami na faktické poznámky pán poslanec Jozef Viskupič.
Majorová Garstková, Jana, poslankyňa NR SR (2021-10-20):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: ústavnoprávnemu výboru, výboru pre verejnú správu a regionálny rozvoj a výboru pre vzdelávanie, vedu, mládež a šport. Za gestorský výbor navrhujem Výbor Národnej rady pre verejnú správu a regionálny rozvoj. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Laurenčík, Milan, podpredseda NR SR (2021-09-17):
Ďakujem. Na vaše vystúpenie evidujem deväť faktických poznámok. Končím možnosť prihlásiť sa s faktickou poznámkou. Ako prvý vystúpi pán poslanec Miroslav Suja, nech sa páči.
Grendel, Gábor, podpredseda NR SR (2020-09-23):
Pán poslanec Krajčír. Nie? Tak, pani poslankyňa Krištúfková, chcete reagovať na faktickú? Nech sa páči.
Matovič, Igor, poslanec NR SR (2013-09-17):
Ja si sem tú barovú stoličku donesiem, iba vám to oznamujem. Získanie stopercentného akcionárskeho podielu v SPP znamená zjednodušenie rozhodovania a zvýšenie flexibility v riadení SPP. (Reakcia predsedu NR SR: „Pán poslanec, dajte preč tú stoličku.“ Poslanec Viskupič doniesol rečníkovi za hlavný rečnícky pult barovú stoličku, na ktorú si rečník sadol.)
Kollár, Boris, predseda NR SR (2023-05-03):
Prosím, prezentujme sa a hlasujeme. (Hlasovanie.) Prítomných 127 poslancov, za 98, proti 1, zdržalo sa 27, 1 nehlasoval. Konštatujem, že sme tento návrh schválili. Teraz budeme hlasovať o bode 47 programu, je to prvé čítanie o vládnom návrhu zákona o ochrane spotrebiteľa. Je to tlač 1584. Prosím spravodajkyňu z výboru pre hospodárske záležitosti pani poslankyňu Magdalénu Sulanovú, aby hlasovanie uviedla. (Hlasovanie o vládnom návrhu zákona o ochrane spotrebiteľa a o zmene a doplnení niektorých zákonov , tlač 1584.)
Laurenčík, Milan, podpredseda NR SR (2022-02-03):
Ďakujem. Ďalšia otázka, otázka č. 6, je od pána poslanca Miroslava Kollára, ktorého však v sále nevidím. Je tu pán poslanec Kollár? Nie, takže táto otázka nebude položená. Otázka č. 7 je od pána poslanca Jána Richtera. Ani pán poslanec Ján Richter sa v sále nenachádza, takže nebude položená. Otázka č. 8 je od pána poslanca Martina Čepčeka, ktorého tu vidím, a je smerovaná na ministra zdravotníctva Slovenskej republiky Vladimíra Lengvarského, ktorého zastupuje pán minister Samuel Vlčan, a otázka znie: „Vážený pán minister, uplynulé dva roky majú na bežný život občanov Slovenskej republiky zásadný vplyv rozhodovanie a odporúčania tzv. Konzília odborníkov, napriek tomu nie je možné nájsť na stráne ministerstva zdravotníctva zoznam jeho členov. Je táto informácia tajná? Aké exaktné kritériá sú používané pri obsadzovaní tohto poradného orgánu, na ktorý sa vláda vždy pri svojich reštrikčných opatreniach odvoláva?“ Pán minister, nech sa páči, máte päť minút na odpoveď.
Laurenčík, Milan, podpredseda NR SR (2021-02-04):
Ďakujem veľmi pekne. Tak ako som teda avizoval, pristúpime k prvému čítaniu o vládnom návrhu zákona... (ruch v sále, zaznievanie gongu), ktorým sa dopĺňa zákon č. 385/2000 Z. z... prosím, páni poslanci, pani poslankyne, kľud v sále, aby som mohol uviesť bod, o ktorom ideme rokovať, ... o sudcoch a prísediacich a o zmene a doplnení niektorých zákonov v znení neskorších predpisov. (Ruch v sále.) Vládny návrh zákona je uverejnený pod tlačou 421. Návrh na jeho pridelenie na prerokovanie výborom je v rozhodnutí č. 413. Teraz poprosím pani ministerku spravodlivosti Slovenskej republiky pani Máriu Kolíkovú, aby vládny návrh zákona uviedla. Nech sa páči, pani ministerka, máte slovo. Pani ministerka Kolíková, rečnícky pult je váš. (Ruch v sále. Zaznievanie gongu.) Panie poslankyne, páni poslanci, prosím, ukľudnime sa, ktorých to nezaujíma, môžete opustiť sálu buď do bufetu, alebo na chodbu, a ostatní počúvajme pani ministerku. (Rokovanie o vládnom návrhu zákona, ktorým sa dopĺňa zákon č. 385/2000 Z. z. o sudcoch a prísediacich a o zmene a doplnení niektorých zákonov v znení neskorších predpisov , tlač 421.)
Janiš, Stanislav, poslanec NR SR (2011-05-19):
Pán predsedajúci, dajte hlasovať o tom, že Národná rada prideľuje predložený návrh zákona ústavnoprávnemu výboru, výboru pre financie a rozpočet, výboru pre hospodárstvo, výstavbu a dopravu, výboru pre verejnú správu a regionálny rozvoj a výboru pre sociálne veci a, ďalej, aby za gestorský výbor určila výbor pre hospodárstvo, výstavbu a dopravu a, ďalej, aby výbory prerokovali vládny návrh zákona vo výboroch do 30 dní a v gestorskom výbore do 32 dní od prerokovania návrhu zákona v prvom čítaní.
Mikuš, Jozef, poslanec NR SR (2015-02-11):
Ďakujem pekne za slovo. Vážená pani podpredsedníčka Národnej rady, vážené kolegyne, kolegovia, Výbor Národnej rady Slovenskej republiky pre hospodárske záležitosti ma uznesením č. 393 určil za spravodajcu k návrhu poslanca Národnej rady Slovenskej republiky Alojza Hlinu na vydanie zákona, ktorým sa dopĺňa zákon č. 474/2013 Z. z. o výbere mýta za užívanie vymedzených úsekov pozemných komunikácií a o zmene a doplnení niektorých zákonov, ktorý máme pod tlačou 1380, a v súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Súčasťou predloženého návrhu je aj stanovisko Ministerstva financií Slovenskej republiky a zo znenia návrhu zákona je zrejmý účel navrhovanej úpravy. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady Slovenskej republiky navrhujem, aby návrh zákona prerokovali: Ústavnoprávny výbor Národnej rady Slovenskej republiky, Výbor Národnej rady pre financie a rozpočet, Výbor Národnej rady Slovenskej republiky pre hospodárske záležitosti a Výbor Národnej rady Slovenskej republiky pre vzdelanie, vedu a mládež. Za gestorský výbor navrhujem Výbor Národnej rady Slovenskej republiky pre hospodárske záležitosti. Vážená pani podpredsedníčka, otvorte, prosím, rozpravu.
Poliačik, Martin, poslanec NR SR (2015-11-11):
Ďakujem pán kolega. Ja nie som si úplne istý, či tie veľké autá v cene menšieho jednoizbového bytu, ktoré ja niekedy stretávam, kde nevedia nájsť smerovku vnútri, nutne majú vodičov, ktorí nevedia čítať a písať. Skôr by som povedal, že je tam nízka ochota dodržiavať pravidlá cestnej premávky. Ale to je naozaj téma o inom. Keď sa pozrieme do iných štátov, často si môže samotný budúci šofér zvoliť spôsob, akým sa bude vzdelávať ohľadom predpisov, s kým bude jazdiť, ako bude jazdiť, a dôraz je naozaj kladený len na samotné skúšky, ktoré dokonca často absolvujú vo svojom vlastnom aute alebo v aute svojho brata, alebo mamy, to už je jedno. Ja si myslím, že ak treba naozaj pri autoškolách na niečo dbať, tak je to výstup. To znamená, akí ľudia sa nám na tie cesty dostanú. Ale prílišná regulácia toho samotného procesu iba vedie k podvodom a je neúčelná. Takže by som ocenil, keby sme ten článok vypustili. A potom možno už po 5. marci v nejakom novom zložení sa môžeme k tomu vrátiť a nastaviť to tak, ako to naozaj byť má. Ďakujem.
I. Mikloš, podpredseda vlády a minister financií SR: (2005-09-27):
Ale k tomu podstatnému, pán poslanec. To podstatné, čo som ja vnímal na vašom vystúpení, bolo to, že podľa názoru Smeru netreba letiská privatizovať. Ja som presvedčený, že treba. Nevylučujem, že možno nie sú najlepšie alebo najšťastnejšie uvedené tie dôvody prečo, ale treba jednoducho preto, že v praxi sa jasne ukázalo a osvedčilo, že letiská, špeciálne letiská aj iné podnikateľské subjekty, ale letiská špeciálne, keď majú silných strategických súkromných investorov, tak fungujú jednoducho lepšie, ako keď nemajú. Mimochodom, je skôr raritou vo svete, ak sú letiská majoritne dlhodobo vlastnené verejným sektorom. Jednu takú raritu máme pomerne neďaleko vo Schwechate. Aj to je jedna z príčin, prečo schwechatské letisko je druhé najdrahšie na celom svete. Po Osake, ale v Osake ho majú vybudované na umelom ostrove, preto je...
B. Bugár, podpredseda NR SR: (2006-03-15):
(Hlasovanie.) Prítomných je 122 poslancov, za 120, proti 1, zdržal sa 1. Konštatujem, že Národná rada tento návrh uznesenia schválila. Teraz prosím pána poslanca Keszegha, aby uvádzal hlasovania k návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon č. 446/2001 Z. z. o majetku vyšších územných celkov v znení neskorších predpisov (tlač 1533). Nech sa páči. P. Keszegh, poslanec: Odporúčam, aby sa Národná rada Slovenskej republiky uzniesla podľa § 73 ods. 3 písm. c) rokovacieho poriadku na tom, že odporučí tento návrh prerokovať v druhom čítaní.
R. Madej, poslanec: (2004-10-28):
Ďakujem pekne.
J. Laššáková, poslankyňa: (2009-03-10):
Skrátené legislatívne konanie k predmetnému návrhu zákona bolo schválené uznesením Národnej rady Slovenskej republiky z dnešného dňa. Návrh zákona obsahuje z formálno-právnej stránky náležitosti uvedené v § 67 a 68 zákona Národnej rady Slovenskej republiky č. 350/1996 Z. z. o rokovacom poriadku v znení neskorších predpisov, ako i náležitosti určené v legislatívnych pravidlách. Zo znenia návrhu zákona je zrejmý účel navrhovanej úpravy. Dôvodová správa uvádza, že vládny návrh zákona je v súlade s Ústavou Slovenskej republiky, ústavnými zákonmi a medzinárodnými zmluvami, ktorými je Slovenská republika viazaná, zákonmi a s právom Európskych spoločenstiev a Európskej únie. Vyplýva z nej, že návrh zákona nebude mať finančný, ekonomický ani environmentálny vplyv ani vplyv na podnikateľské prostredie. Osobitná časť dôvodovej správy obsahuje odôvodnenie jednotlivých ustanovení vládneho návrhu zákona. Problematika vládneho návrhu zákona nie je upravená v práve Európskych spoločenstiev a je upravená v práve Európskej únie. Vychádzajúc z oprávnení, ktoré pre mňa ako spravodajkyňu vyplývajú z § 73 zákona o rokovacom poriadku, odporúčam, aby sa Národná rada Slovenskej republiky uzniesla, že podľa § 73 ods. 3 písm. c) rokovacieho poriadku odporučí uvedený vládny návrh zákona prerokovať v druhom čítaní. V súlade s rozhodnutím predsedu Národnej rady Slovenskej republiky z 5. marca 2009 č. 1004 a podľa § 71 rokovacieho poriadku Národnej rady Slovenskej republiky navrhujem, aby návrh zákona prerokovali výbory: Ústavnoprávny výbor Národnej rady Slovenskej republiky a Výbor Národnej rady Slovenskej republiky pre ľudské práva, národnosti a postavenie žien. Za gestorský výbor navrhujem Ústavnoprávny výbor Národnej rady Slovenskej republiky. Odporúčam, aby výbory predmetný návrh zákona prerokovali v druhom čítaní ihneď. Predniesla som spravodajskú informáciu, prosím, pán podpredseda, otvorte rozpravu.
Pellegrini, Peter, predseda NR SR (2015-09-30):
Prezentujme sa a hlasujme najprv o bodoch 1, 3 až 8 spoločnej správy s odporúčaním gestorského výboru schváliť. (Hlasovanie.) Prítomných 136 poslancov, za hlasovalo 107 poslancov, zdržalo sa 29 poslancov. Tieto body sme schválili.
P. Hrušovský, predseda NR SR: (2003-09-19):
(Hlasovanie.) Prítomných je 134 poslancov, za 62, proti 61, zdržalo sa 10, nehlasoval 1. Návrh sme neschválili. Prosím, ďalší návrh.
Kvorka, Ján, poslanec NR SR (2019-10-18):
Ďakujem za slovo, pán predsedajúci. Vážené pani poslankyne, vážení páni poslanci, v súlade s § 73 zákona o rokovacom poriadku som bol určený Výborom Národnej rady pre pôdohospodárstvo a životné prostredie za spravodajcu k návrhu uvedeného zákona. Návrh spĺňa náležitosti podľa rokovacieho poriadku a legislatívnych pravidiel tvorby zákonov. Vychádzajúc z oprávnení, ktoré pre mňa ako spravodajcu vyplývajú z § 73 zákona o rokovacom poriadku, odporúčam, aby sa Národná rada uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali tieto výbory: Ústavnoprávny výbor Národnej rady a Výbor Národnej rady Slovenskej republiky pre pôdohospodárstvo a životné prostredie. Za gestorský výbor navrhujem Výbor Národnej rady pre pôdohospodárstvo a životné prostredie. Odporúčam, aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade Slovenskej republiky v prvom čítaní. Pán predsedajúci, otvorte rozpravu.
P. Farkas, poslanec: (2001-11-09):
J. Migaš, predseda NR SR: Hlasujeme o treťom pozmeňujúcom návrhu pána poslanca Maňku, týka sa § 58. Hlasujeme. Hlasujeme o treťom pozmeňujúcom návrhu pána poslanca Maňku. (Hlasovanie.) Prítomných je 108 poslancov, za 85, proti nikto, zdržali sa 18, nehlasovali 5. Aj tento návrh sme schválili. Ďalší.
Jurinová, Erika, podpredsedníčka NR SR (2014-03-28):
Dávam slovo spravodajcovi, ktorého navrhol, ktorého určil navrhnutý gestorský výbor pre financie a rozpočet.
Ľ. Mušková, poslankyňa: (2005-03-21):
A tiež pani poslankyňa, poslanci, ktorí vystúpili proti financovaniu súkromných škôl zo štátneho rozpočtu, sa neobávali, že tu bude konkurencia. Predovšetkým namietali to, že je nemorálne, aby súkromné firmy boli dotované zo štátu. Potom môže každá súkromná firma, ak toto bude schválené, požiadať o dotáciu zo štátneho rozpočtu, a keď sa tak nestane, môže povedať, že je diskriminovaná.
Taraba, Tomáš, poslanec NR SR (2020-12-10):
Ďakujem pekne, pán minister, aj že ste merali cestu do parlamentu. Takže ak to správne chápem, laicky povedané, ten, kto sa dá zaočkovať, má väčšiu pravdepodobnosť, že nezíska koronavírus, ale nie je zatiaľ garantované, že nebude šíriteľom koronovírusu, hej, tak to chápem. A v tejto súvislosti sa chcem spýtať, že či môžete vylúčiť, že očkovanie zdravotníckeho personálu bude na Slovensku tiež dobrovoľné, že by ste to povedali, lebo veľa, veľa pracovníkov v zdravotníckom sektore sa nás to pýta, zrejme aj vás. Ďakujem pekne.
Jasaň, Viliam, poslanec NR SR (2014-10-14):
Ďakujem pekne. Ja len pár poznámok k Zákonníku práce. To si nechám na inokedy, lebo to bude na dlhšie, ale k tej agentúrnej práci. Vy často používate príklady, ktoré vyhovujú vám. Ja to chápem a rozumiem tomu. Ja použijem príklad, ktorý vyhovuje mne. Je to z praxe, poznám. Viete, mne by neprekážali agentúry, keď by prideľovali malým firmám vysoko vzdelaných ľudí, ktorých tá firma nepotrebuje na dlho. To chápem. Ale nechápem, keď agentúry hľadajú zamestnancov do výrobného procesu, dlhodobo, je ich veľa a popritom ten zamestnávateľ, ktorý tam má zamestnanca v trvalom pracovnom pomere, zarába viac peňazí pri tej istej práci, ako robí agentúrny. A ono to má vplyv aj na výšku zamestnanosti, lebo ja viem z vlastnej praxe, nemusím ísť ďaleko, poznám veľa tých agentúr, dokonca sedel tu jeden kolega, predchádzajúci, ktorého manželka vlastnila takú agentúru. A on povedal, tak ja som dotiahol tohto zamestnávateľa, tak tam budú aj moji robiť. Ale bol som sa pozrieť za aké peniaze. Oveľa menej, ako keby robili ako zamestnanci kmeňoví. Takže to mne prekáža. A samozrejme, že prekáža mi aj to, že na úkor našich ľudí, ktorí by tú prácu robiť mohli, tu agentúry doťahujú cudzincov. A popritom si mnohokrát objedná ubytovacie zariadenie, ktoré patrí tomu zamestnávateľovi, jedáleň, ktorá patrí, tam si ešte urobia vzťah, že si to prepožičajú navzájom, čiže tu vyplatí, tu vyplatí, tu vyplatí zisk, maximalizuje si svoj zisk, a to, čo ostane, tak prerozdelí na nejakú almužnu tomu zamestnancovi. A mi, naozaj to mi prekáža... (Prerušenie vystúpenia časomerom.)
Grendel, Gábor, podpredseda NR SR (2022-10-25):
Ďakujeme, pán minister. Teraz ešte dovoľte, aby som pozdravil na balkóne pre verejnosť členov klubu kresťanských dôchodcov z nitrianskej Kalvárie. Vitajte u nás v Národnej rade! (Potlesk.) Spravodajcom k tomuto návrhu zákona je pán poslanec Marek Šefčík. (Reakcie z pléna.) Takže s ohľadom na to, že len pred malou chvíľou skončil zdravotnícky výbor, počkáme ešte pár minút, kým sa stihne pán poslanec premiestniť z výborovej miestnosti do rokovacej sály. (Prestávka.)
Zmajkovičová, Renáta, podpredsedníčka NR SR (2014-02-06):
Ďakujem, pán minister. Pán poslanec, máte doplňujúcu otázku? (Reakcia z pléna.) Nie. Ďakujem. Ďalšiu otázku položil pán poslanec Juraj Blanár ministrovi dopravy, výstavby a regionálneho rozvoja Jánovi Počiatkovi. Otázka znie: „Veľmi ma potešila informácia v médiách, že diaľnica D3 je hneď po dobudovaní diaľničného spojenia D1 Bratislava – Košice vašou najväčšou prioritou, môžete uviesť viac informácií, prečo si podľa vás tento úsek zaslúžil túto pozornosť?“ Nech sa páči, pán minister.
Číž, Miroslav, podpredseda NR SR (2015-05-29):
Ďakujem. Ak je všeobecný súhlas, pán poslanec Lipšic sa tiež hlási s faktickou poznámkou, len mu teda zrejme nefunguje zariadenie. Takže keby ho kolegovia z techniky, už tam je, ďakujem. Pán poslanec Jurzyca.
Laššáková, Jana, podpredsedníčka NR SR (2015-10-30):
Chcete reagovať? Nechce. Nech sa páči, pán poslanec Osuský, pripraví sa potom pán poslanec Hlina.
Laššáková, Jana, podpredsedníčka NR SR (2012-08-02):
Pán poslanec Hraško, nech sa páči.
Danko, Andrej, podpredseda NR SR (2024-05-10):
Pani poslankyňa Kolíková.
P. Hrušovský, predseda NR SR: (2005-12-06):
Pán poslanec Miklušičák. J. Miklušičák, poslanec: Ďakujem, pán predseda, v takom prípade sťahujem svoj návrh.
R. Madej, poslanec: (2004-03-11):
Udalosti z tohto týždňa, keď napríklad pána premiéra študenti v Univerzitnom pastoračnom centre vysmiali, keď hovoril už o trojnásobných platoch a v ďalších reakciách študentskej obce na spoplatňovanie štúdia na vznik, vyvolávanie štrajkovej pohotovosti reagujú tým študenti naozaj oprávnene na to, že spoplatňovanie štúdia bude veľmi negatívny krok, ktorý sa študentov naozaj dotkne. Verím, že bude diskusia, aj keď každopádne dosť vyčítam aj vášmu ministerstvu a vašej osobe, keď ste hovorili, že veď chcete diskutovať so študentmi, ale na druhej strane ste hovorili, že o spoplatnení štúdia je rozhodnuté, že chcete diskutovať len o výške školného a o výške štipendií. Nie je to podľa môjho názoru demokratické a verím, že táto správa naozaj prispeje k tomu, aby sa začalo diskutovať aj o sociálnom postavení študentov na Slovensku. A pri tej príležitosti by som sa ešte rád spýtal, či naozaj vláda plánuje, resp. ministerstvo podať nový návrh spoplatnenia a dokedy bude slovenská spoločnosť traumatizovaná spoplatnením vysokoškolského štúdia. Ďakujem pekne.
B. Bugár, podpredseda NR SR: (2005-11-08):
(Hlasovanie.) Prítomných 141, za 68, proti 5, zdržalo sa 65 poslancov, nehlasovali 3. Konštatujem, že návrhy neboli schválené. Nech sa páči.
Pročko, Jozef, poslanec NR SR (2020-07-07):
Ďakujem za slovo. Pán Žiga, ja stále som majiteľom, nemôžem byť konateľom firmy, ktorá zamestnáva 20 ľudí. Ja som ešte nezažil počas toho, ako som tu, nejaké skrátené legislatívne konanie, ktoré by bolo proti ľuďom. Naozaj tieto všetky legislatívne procesy, ktoré sú takto skrátené, sú na to, aby pomohli ľuďom. Ale ja som zažil za vašej vlády, pán Žiga, skrátené legislatívne konania, ktoré boli preto, aby vašim smeráckym priateľom pomohli, aby vašim smeráckym kšeftárom dali možnosť zarobiť. Tieto skrátené legislatívne konania, aj toto, ktoré predkladá pán Sulík, sú preto, aby pomohli ľuďom. A tieto vaše vystúpenia naozaj aj dnes, to je pre mňa, dnes tu zaznelo viackrát, divadlo od vášho kolegu Blanára, neviem, či je s vami alebo vy ste teraz čo, proti nemu alebo s ním, neviem. Ale divadlo, ktoré tu predvádzate vy, je niečo neskutočné. Naozaj hráte obrovské divadlo pred Slovenskom a ja môžem povedať za ľudí, ktorí podnikajú, tieto veci nám pomáhajú. Ďakujem.
B. Bugár, podpredseda NR SR: (2004-02-03):
(Hlasovanie.) Prítomných 129 poslancov, za 119, proti 2, zdržali sa 5, nehlasovali 3. Konštatujem, že návrh pani poslankyne Bauer sme odsúhlasili, schválili. Nech sa páči. M. Demeterová, poslankyňa: To sú všetky pozmeňujúce návrhy. Prosím, pán predsedajúci, aby ste dali hlasovať o postúpení návrhu zákona do tretieho čítania ihneď.
Lehotský, Tomáš, poslanec NR SR (2023-06-21):
Pán predseda, dajte hlasovať o návrhu zákona ako o celku s prijatým pozmeňujúcim a doplňujúcim návrhom s odporúčaním gestorského výboru schváliť.
P. Paška, predseda NR SR: (2009-06-30):
(Hlasovanie.) 137 prítomných, 80 za, 53 proti, 4 sa zdržali. Schválili  sme návrh novely zákona č. 25/2006 Z. z. o verejnom obstarávaní. Pán poslanec Farkas uvedie hlasovanie k uzneseniu o správe menovom vývoji v Slovenskej republike za rok 2008 , je to tlač 1088.
Pellegrini, Peter, podpredseda NR SR (2020-05-13):
Ďakujem pekne, pán poslanec. Na vaše vystúpenie žiadne faktické poznámky. Jedna faktická ešte. Pán poslanec Kuffa, no, dobre, nech sa páči, ako jediný. Nech sa páči.
Dvořák, Oskar, poslanec NR SR (2024-06-13):
Ja ďakujem, Mišo, že si mi dal teda možnosť reagovať na pána ministra tou úvodnou poznámkou. Mne to je ľúto, že ma teraz nepočúva, pretože dáva mi, stáva sa to často, nepočúva, dávali ste mi nejakú funkciu, ktorú som ja nemal, tak vás uvediem na pravú mieru, ja som bol obyčajným, rádovým členom dozornej rady. Zároveň je mi naozaj ľúto, že taký biznismen ako vy nevie rozdiel medzi kompetenciami predstavenstva a dozornej rady, kto reálne ovláda tú spoločnosť. Ale zároveň keď pôjdem aj k tej materiálnej podstate toho, aby som vám teda aj dovysvetlil tú situáciu, aká tam nastala. V tej dozornej rade počas úradníckej vlády sme dokonca my ako dozorná rada iniciatívne vypracovali vtedy taký šetriaci revízny plán, ktorý síce vtedy súčasná, teda vtedajšia vláda osvojila, a výsledkom toho, toho revízneho plánu alebo tých úsporných opatrení bolo to, že keď ste vy prichádzali teraz k moci, tak ste preberali spoločnosť, ktorá už nebola v červených číslach, ale ktorá bola naozaj v čier... naopak v čiernych číslach. Vaša vláda dneska, keď sa na to pozerám, už dneska, čo tam máte vlastných nominantov, kompletne ste vymenili predstavenstvo a dozornú radu, už dneska má predikovanú stratu vyše 200 mil. eur. Čiže možno by som vám odporučil, že keď už sa chcete venovať zdravotníctvu a rozširovať svoju pôsobnosť, tak sa venujte tým problémom, ktoré tam sú už dneska, a tomu, že tá poisťovňa už dneska predikuje 200-miliónovú stratu a možno teda môžete tam v súčasnosti sa viac venovať, viac ako tej minulosti, ktorá v skutočnosti teda, si myslím, že priniesla tej spoločnosti nejaké pozitíva väčšie. (Potlesk.)
Paška, Pavol, predseda NR SR (2013-12-05):
Pán spravodajca? Predpokladám, že nie. Prerušujem rokovanie o tomto bode programu. Prerušujem rokovanie. Vyhlasujem obedňajšiu prestávku. O 14.00 hodine budeme pokračovať hodinou otázok a o 15.00 hodine začneme rokovať o vládnom návrhu zákona o štátnom rozpočte. Ďakujem. (Prerušenie rokovania o 12.03 hodine.) (Pokračovanie rokovania o 14.00 hodine.)
P. Paška, predseda NR SR: (2007-09-19):
Pán poslanec Martinák ako spravodajca bude informovať o priebehu prerokúvania správy.
Jurinová, Erika, podpredsedníčka NR SR (2012-08-01):
15 minút je dosť ešte?
Uhliarik, Ivan, poslanec NR SR (2012-10-16):
Ďakujem pekne. Ďakujem za vecnú diskusiu. Pôjdem odzadu. Pán poslanec Mičovský, vo všetkej úcte, vitamíny ale nie sú voľnopredajné lieky, ale výživové doplnky. Hovoríme o voľnopredajných liekoch, kde rôzne zľavy môžu zvyšovať spotrebu, napríklad Ibuprofen, napríklad Paralen a tak ďalej, to znamená, tam môžu zvyšovať. Nehovorím o výživových doplnkoch typu vitamíny. To sú dve rôzne veci. Čo sa týka pána poslanca Rašiho, zároveň sa tu dnes tvrdí na jednej strane, že vzrástli doplatky, povedzme o 200 eur, zároveň sa tvrdí, že sa mojou liekovou politikou ušetrí 4 mil. eur mesačne. Pán predseda výboru, ty vieš a pravda je taká, že v každej skupine liekov je taký, ktorý má doplatok do jedného eura. To znamená, že liek, ktorý má vyšší doplatok, sa dá nahradiť buď jedným, alebo kombináciou dvoch s minimálnym doplatkom. Myslím si, že toto je vecná, vecná vec. Beriem a uznávam a naozaj podporujem to, že budú sa zverejňovať návštevy farmaceutických reprezentantov na webe, lebo je to sprísnenie. Otázkou mojou je ale, kto to bude kontrolovať? Kto to bude dávať na web? Bude to lekár alebo farmaceutická firma? Čo sa týka obedu, no, to snáď nie. Hovoríme o tom, že farmaceutická firma bude môcť sponzorovať 20 % voľnočasovej aktivity. A Zákonník práce hovorí predsa o obedňajšej prestávke. Toto by nemalo byť zmyslom zákona o lieku. Ďakujem pekne.
Laššáková, Jana, podpredsedníčka NR SR (2014-12-11):
Na vystúpenie pána poslanca s faktickou poznámkou pán poslanec Poliačik. Končím možnosť prihlásiť sa s faktickými poznámkami.
Jurinová, Erika, podpredsedníčka NR SR (2014-10-23):
V zmysle rokovacieho poriadku o slovo požiadal pán minister.
Laššáková, Jana, podpredsedníčka NR SR (2015-04-23):
Pani poslankyňa Žitňanská, nech sa páči.
Sulík, Richard, predseda NR SR (2011-09-14):
Nech sa páči
P. Paška, predseda NR SR: (2007-09-14):
Faktické poznámky majú páni poslanci Štefanec, Goga, Nachtmannová, Smolková, Frešo. Končím možnosť prihlásiť sa s faktickou poznámkou. Ako prvý je pán poslanec Štefanec.
Číž, Miroslav, podpredseda NR SR (2015-05-21):
Takže, vážené kolegyne, kolegovia, myslím, že už môžeme postupne pristúpiť k ďalšiemu priebehu rokovania. Už aj navrhovateľ aj spravodajca zaujali svoje miesta. Takže budeme pokračovať v rozprave, slovo bude mať pán poslanec Hlina, pripraví sa pán poslanec Kaník. (Pokračovanie rozpravy o Správe o stave implementácie štrukturálnych fondov a Kohézneho fondu v programovom období 2007 – 2013 , tlač 1553.)
I. Štefanec, poslanec: (2009-12-02):
Pán poslanec Kvorka, ak si naozaj myslíte, že ide o dobrovoľné pristúpenie ku kolektívnym zmluvám, no tak vás vyvediem z omylu. Keď si prečítate tento zákon, tak uvidíte, že je to úplne ináč. Je to povinné nariadenie, je to povinné rozširovanie kolektívnych zmlúv vyššieho stupňa aj na tých, ktorí s tým nesúhlasia. Je to ani nie zákon, ten zákon by sa nemal volať zákon o kolektívnom vyjednávaní a kolektívnej direktíve. Ten zákon práve škodí najviac tým, ktorí robia vo fabrikách a ktorí takto môžu prísť o prácu, pretože zamestnávatelia jednoducho keď si s nimi dohodnú nejaké podmienky, tie musia zrušiť tým, že niekto za nich iný si vyjedná podmienky iné. Keď zamestnávateľ na to nebude mať, no tak firmu zavrie a ľudia prídu o prácu. Predpokladám, že to nikto z nás nechce. A tí, ktorí nechcú tento zákon a nechcú tento stav, tak majú šancu hlasovať proti nemu. Ďakujem aj pani poslankyni Tkáčovej za doplnenie a pripomenutie, že tento zákon bol riešený aj v iných krajinách. Dokonca v Českej republike Ústavný súd rozhodol o jeho protiústavnosti. Tiež aj na Slovensku je taká situácia, že pôvodná verzia zákona o kolektívnom vyjednávaní a extenzii je na Ústavnom súde. Bohužiaľ, máme tu precedens, Ústavný súd sa tým stále nezaoberá, ale máme tu už novelizáciu tohto zákona, ktorý, žiaľ, zhoršuje podmienky pre tvorbu pracovných miest na Slovensku a ktorého dôsledkom môže byť len a len viac nezamestnaných. To nechcem, a preto budem hlasovať proti návrhu zákona. Ďakujem.
Hlina, Alojz, poslanec NR SR (2013-02-12):
Predpokladám, že kolega Matovič čítal nejaký iný návrh zákona, lebo toto vôbec nerieši, pravdou je, že verifikovať svoje čestné prehlásenie má iba víťaz. Nikto ďalší nemusí, to znamená, iba víťaz verifikuje svoje čestné prehlásenie. A k tomu objavnému zisteniu, mne to, Bože, Bože, úbohosti toľko, kolegovia, ja som na tom zastupiteľstve tam hovoril, že skôr, ako niekto s tým objavným zistením príde, už pán Osuský to tu povedal, ja, všetci to tu povedzte, čo chcete, hovoril som o súťaži. A pravdou je, že 2013, dávno predtým ako teraz nejaký projekt, že údajne autorský – ja neviem ako nadupaný – vyhral, predkladala iná spoločnosť, ale to už nechajme tak. Koho to zaujíma, toho to zaujíma, nech si to naštuduje, niekedy mi je to až trápne. Ale, pán kolega Miškov, verte-neverte, určite som na pána Osuského, ja sa práve pánovi Osuskému čudujem, lebo on sedí o dve stoličky ďalej od toho človeka, ktorý som povedal. A ja teraz, keď mi skončí faktická poznámka, tak prídem ku vám a ja vám ukážem, akého vy máte mestského poslanca, človeka, ktorého SDKÚ pustilo na pódium, aby im tam zabrnkal, ale u vás je poslanec a podľa mňa je to polofašistický hlupák. A ja teraz tu skončím za 40 sekúnd a ja k vám prídem, vám to ukážem a mňa bude zaujímať, ako sa vy ako liberálna strana k tomu postavíte, bude ma aj zaujímať, ako sa mesto k tomu postaví, mesto Bratislava, kto, kto je poslancom, dokonca členom kultúrnej komisie, vážení! To vám za chvíľočku ukážem a budem zvedavý, že čo na to poviete. Ďakujem.
Bugár, Béla, podpredseda NR SR (2017-05-10):
Prezentujme sa a hlasujme. (Hlasovanie.) Prítomných 137, za 121, proti 2, zdržalo sa 14 poslancov. Konštatujem, že sme v treťom čítaní , preto otváram rozpravu v rámci tohto čítania. Pýtam sa, či sa hlási niekto do rozpravy. Nie. Vyhlasujem rozpravu za skončenú. Pán spravodajca, záverečné hlasovanie ako o celku.
P. Paška, predseda NR SR: (2010-03-03):
(Hlasovanie.) 131 prítomných, 1 za, 96 proti, 32 sa zdržalo, 2 nehlasovali. Bod 5 sme neschválili.
Kuffa, Štefan, poslanec NR SR (2015-03-19):
Ďakujem za slovo. Dodo, tebe sa dnes podarilo do boja o občianskoprávnu zodpovednosť za jadrovú škodu zapojiť už aj MDŽ, kolky aj výročné správy. To sú tie veci, nad ktorými sa možno usmievame, ale potom tá legislatíva, ktorú majú reálne dodržiavať občania v tom bežnom každodennom živote, naozaj sa stáva neprehľadnou. Nerobme to. Nemyslím si, že je to prvýkrát dnes, čo tak to tuná je. Ale koľkokrát sme aj na seba prísni, keď človek možno aj v rámci spomenie čosi navyše? Ale tuná boli dva pozmeňujúce návrhy odprezentované, ktoré s danou problematikou o zodpovednosti za jadrovú škodu ani na míle nesúvisia. Tak už potom hovorím to, aby sme boli všetci rovnako kritickí sami k sebe. Ďakujem.
Žiga, Peter, podpredseda NR SR (2024-04-17):
Prezentujme sa a hlasujme. (Hlasovanie.) Prerušujem hlasovanie. Nefunguje systém pánovi poslancovi Sedlákovi. Je to v poriadku? Spúšťam nanovo hlasovanie. (Hlasovanie.) Opäť prerušujem hlasovanie. Poprosím technikov, aby pomohli pánovi poslancovi Sedlákovi s jeho hlasovacím zariadením. (Krátka pauza.) Ešte raz spúšťam hlasovanie. (Hlasovanie.) 138 prítomných, 136 za, 2 nehlasovali. Konštatujem, že sme návrh schválili. Pán spoločný spravodajca, predložte návrh na pokračovanie rokovania o návrhu zákona v treťom čítaní.
Laššáková, Jana, podpredsedníčka NR SR (2014-10-28):
Budeme pokračovať v prerušenej rozprave... (Ruch v sále.) Panie poslankyne, páni poslanci, poprosím vás o pozornosť, kto si chce vybaviť iné záležitosti, nech sa páči, môže si ich vybaviť v chodbe. Takže budeme pokračovať v prerušenej rozprave o Správe o činnosti prokuratúry Slovenskej republiky za rok 2013 (tlač 1169). Pán prvý námestník generálneho prokurátora René Vanek už zaujal svoje miesto aj pani spravodajkyňa Anna Vitteková zaujala miesto určené pre spravodajcov. Dnes dopoludnia neukončil svoje vystúpenie, do rozpravy ústne prihlásený pán poslanec Štefan Kuffa, ktorému odovzdávam slovo, a pripraví sa poslanec Ľubomír Galko. (Ruch v sále.) Páni poslanci, chcem vás veľmi pekne poprosiť, aby ste venovali pozornosť vystúpeniu pána poslanca Kuffu. Nech sa páči, pán poslanec.
B. Bugár, podpredseda NR SR: (2005-05-18):
P. Bódy, poslanec: Ďakujem za slovo. Pán kolega Cuper, ja som sa snažil svojím procedurálnym návrhom len dosiahnuť to, aby táto snemovňa a my poslanci v tomto parlamente sme nepoužívali invektívy jeden voči druhému alebo voči osobám, ktoré sa práve nenachádzajú v sále. V žiadnom prípade takéto invektívy nemôžu prispieť k dôveryhodnosti parlamentu a ku kultúrnej úrovni rétoriky, ktorá sa v tomto parlamente odohráva. Myslím si, že v každom prípade sa dá nájsť iná formulácia, slovná formulácia, ktorú ste mohli použiť. Práve preto si myslím, že ak budeme používať slušné formulácie voči sebe samým a voči iným osobám, dôveryhodnosť parlamentu bude podstatne vyššia. Ďakujem.
Lehotský, Tomáš, poslanec NR SR (2022-02-02):
Ďakujem veľmi pekne. Vážený pán predsedajúci, dámy a páni, dovoľte mi teraz v skratke uviesť zákon, poslanecký návrh, ktorý mení zákon č. 300/2005 Z. z., teda Trestný zákon. Tento poslanecký zákon prichádza po tom, čo sme minulý rok výrazným spôsobom zmenili veľkú novelu zákona o verejnom obstarávaní, ktorá priniesla v mnohých oblastiach kontroly verejného obstarávania výraznejšie uvoľnenia, či už sa to týka námietok, zvyšovania limitov, resp. rôznych výnimiek, preto aj podmienkou Európskej únie, Európskej komisie bolo to, aby sme sprísnili trestanie trestných činoch, ktoré súvisia s verejným obstarávaním, to znamená machinácií v rámci verejného obstarávania, preto teda prichádza táto zmena v rámci Trestného zákona. Je to zákon, ktorý vznikal v intenzívnej spolupráci ministerstva spravodlivosti, ÚVO, rôznych odborníkov, najmä teda z aplikačnej praxi. Bol už prejdený aj s Európskou komisiou, s európskym prokurátorom, ktorý sa vyjadril, že je to presne to, čo Európska komisia mala na mysli, keď hovorila o tom, že sa majú tieto pravidlá sprísniť. Zákon prináša tri základné zmeny. Prvá zmena sa týka zmeny kvalifikačného momentu rozsahu trestného činu machinácií vo verejnom obstarávaní, kedy mení nastavenie rozsahu tohto trestného činu posudzovania škody na posudzovanie celkovej hodnoty verejného obstarávania. Druhou zmenou je presunutie konania v rámci trestného činu machinácie vo verejnom obstarávaní, ktoré sa týka prijímania, resp. ponúkania úplatkov, z tohto zákona do všeobecného Trestného zákona. Má to svoje výhody. A treťou zásadnou zmenou je zmena, ktorá prináša pravidlá, resp. nový trestný čin v rámci Trestného zákona, ktorý súvisí s machináciami verejného obstarávania alebo dražieb, ktoré nepokrýva alebo nepokrýval doteraz zákon o verejnom obstarávaní. Toľko na úvod. Ja sa potom teda prihlásim aj do rozpravy, aby som podrobnejšie vysvetlil zákon, a budem vďačný za podporu. Ďakujem.
Hrnčiar, Andrej, podpredseda NR SR (2017-02-14):
Takže chcem sa opýtať, či chce k rozprave zaujať stanovisko navrhovateľ. [Pokračovanie rokovania zlúčenou rozpravou o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 56/2012 Z. z. o cestnej doprave v znení neskorších predpisov (tlač 394), o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 135/1961 Zb. o pozemných komunikáciách (cestný zákon) v znení neskorších predpisov (tlač 395) a o návrhu poslancov Národnej rady Slovenskej republiky Miroslava Beblavého a Kataríny Macháčkovej na vydanie zákona, ktorým sa mení a dopĺňa zákon č. 514/2009 Z. z. o doprave na dráhach v znení neskorších predpisov (tlač 405).]
Ďuriš Nicholsonová, Lucia, podpredsedníčka NR SR (2017-09-07):
Ja som veľmi rada, že ste tu, ja by som vás týmto chcela privítať naspäť, ste mi veľmi chýbali, pani kolegyňa. Pán poslanec Grendel, áno, ja by som bola tiež rada, keby sa to čo najskôr objasnilo, viete, ale my už sme dnes v situácii, že na koho sa vlastne obrátiť? Ja už neviem, na koho sa obrátiť. Ja skúšam šťastie na Generálnej prokuratúre, ale tam je zas už len spolužiak, hej? Tu už my vyčerpávame proste možnosti, že na koho sa obrátiť, keď sa nám v rukách ocitne takéto podozrenie, my už, my už, kto je čistý? (Reakcie z pléna.) Tak! A ďalšia vec toto, ja ešte k vám, pani Gabániová, že rozumiete tomu, že štyri roky tam bola Tomanová, rok a pol sme tam boli my, šesť rokov nepretržite je tam Richter a vy máte tú drzosť sa nás pýtať, prečo sme všetky tieto veci nepoopravovali? Viete, prečo je vôbec v zákone o sociálnych službách 320-eurový poplatok, ktorý ide na zariadenia sociálnych služieb? Vďaka nám! Keby ste tam boli vy, tak dodnes by tí chudáci nemali absolútne nič. A tá personálna podvyživenosť... (Prerušenie vystúpenia predsedajúcim.)
Kollár, Boris, poslanec NR SR (2018-06-18):
Dobre, tak sa mi to podarilo. (Povedané so smiechom.) Ďakujem pekne za pozornosť.
M. Pado, poslanec: (2007-05-16):
„Chcel by som sa vám touto cestou poďakovať za prístup atď., veľmi si vážim aj to, že ste boli historicky prvým ministrom vnútra, ktorý podpísal kolektívnu dohodu medzi Ministerstvom vnútra SR a OZH. Uvedomujem si, že SDKÚ nie je ľavicovo orientovaná strana, ale mal som pocit, že v mnohých veciach ste boli ľavicovejší ako súčasná ľavica. Nuž čo? Taký je život.“ A v tom druhom liste sa píše, teda: „Súčasné vedenie ministerstva vnútra by muselo siahnuť na dno svojich rezerv, ak by chcelo dosiahnuť to, čo sa dosiahlo v platoch za predchádzajúcej vlády.“ Takže ak budete chcieť kritizovať všetko to, čo sa dialo za uplynulé štyri roky, aj vy sa skúste opýtať vašich odborárov, ľudí, ktorí žijú reálny život o tom, ako im bolo za predchádzajúcej vlády zle, ako sa mali katastrofálne, ako im je teraz fantasticky, ako všetko to, čo vy im dávate, je čosi ďaleko, ďaleko viac, ako bolo predtým. Ďakujem pekne.
Gašpar, Tibor, poslanec NR SR (2024-02-27):
Ďakujem, pán predsedajúci. Vážené pani poslankyne, vážení páni poslanci, dovoľte mi, aby som podľa § 73 ods. 1 rokovacieho poriadku vystúpil v prvom čítaní ako určený spravodajca k uvedenému návrhu zákona. Návrh zákona spĺňa po formálnoprávnej stránke náležitosti uvedené v rokovacom poriadku a v legislatívnych pravidlách tvorby zákonov. Predseda Národnej rady vo svojom rozhodnutí navrhol, aby návrh zákona prerokovali ústavnoprávny výbor a výbor pre ľudské práva a národnostné menšiny. Za gestorský výbor navrhol ústavnoprávny výbor s tým, aby výbory a gestorský výbor prerokovali návrh zákona ihneď. Zo znenia návrhu zákona je zrejmý účel navrhovanej úpravy, ak to mám uviesť vlastnými slovami, ide o doplnenie ustanovenia § 87 Trestného zákona v súvislosti s úpravou premlčacích lehôt pri trestných činoch, ktoré sú v osobitnej časti vymenovaných hlavách a, zjednodušene povedané, v ktorých ide o ochranu života, zdravia, integrity, slobody a ďalších spojených ochran... teda spoločensko chránených záujmov, spoločensky chránených záujmov. Ako spravodajca určený navrhnutým gestorským výborom odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. Odporúčam zároveň návrh zákona prideliť výborom vrátane určenia gestorského výboru a lehoty na prerokovanie návrhu zákona vo výboroch v zmysle uvedeného rozhodnutia predsedu Národnej rady. Pán predsedajúci, prosím, otvorte všeobecnú rozpravu.
Kondrót, Maroš, poslanec NR SR (2018-10-17):
Vážený pán predsedajúci, v rozprave nevystúpil žiaden poslanec, nebol podaný žiadny návrh. Teraz pristúpime k hlasovaniu o pozmeňujúcich a doplňujúcich návrhoch zo spoločnej správy nasledovne: o bodoch 1 až 22 navrhujem hlasovať spoločne s odporúčaním gestorského výboru schváliť.
P. Hrušovský, podpredseda NR SR: (2001-09-20):
(Hlasovanie.) Prítomných 134, za návrh 50, proti 74, zdržalo sa 9, nehlasoval 1. Bod 58 sme neschválili.
Blanár, Juraj, podpredseda NR SR (2022-05-19):
Pán poslanec Kuriak s faktickou poznámkou.
Pellegrini Peter, predseda NR SR (2015-05-22):
Prezentujme sa a hlasujme o tom, že Národná rada prerokuje tento návrh zákona v druhom čítaní. (Hlasovanie.) Prítomných 129 poslancov, za hlasovalo 46, proti bol 1, zdržali sa 80, nehlasovali 2 poslanci. Tento návrh sme neschválili. Pristúpime teraz k hlasovaniu v prvom čítaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 357/2004 Z. z. o ochrane verejného záujmu pri výkone funkcií verejných funkcionárov v znení ústavného zákona č. 545/2005 Z. z. (tlač 1492), bod 47 schváleného programu. Poprosím pani poslankyňu Kiššovú, aby uviedla hlasovanie.
Ďuriš Nicholsonová, Lucia, podpredsedníčka NR SR (2019-02-08):
Pán poslanec Budaj.
Blanár, Juraj, podpredseda NR SR (2022-02-02):
Teraz poprosím predsedu gestorského výboru pre pôdohospodárstvo a životné prostredie pán... pánovi Karahuto... pána Karahutu ako spravodajcu, aby predniesol správu k tomuto návrhu. Nech sa páči, pán predseda.
Pčolinský, Peter, doterajší podpredseda NR SR (2023-10-25):
Pán poslanec Peter Pollák.
Mihalik, Marcel, poslanec NR SR (2022-11-08):
Pán predsedajúci, prosím, dajte hlasovať o tom, že Národná rada v súlade s rozhodnutím predsedu Národnej rady prideľuje predložený návrh zákona na prerokovanie výborom: Ústavnoprávnemu výboru Národnej rady Slovenskej republiky a Výboru Národnej rady Slovenskej republiky pre obranu a bezpečnosť. Ďalej, aby za gestorský výbor určila hlasovaním Výbor Národnej rady pre obranu a bezpečnosť a aby predmetný návrh zákona výbory prerokovali do 30 dní a v gestorskom výbore do 32 dní od prerokovania návrhu zákona v Národnej rade v prvom čítaní.
Laurenčík, Milan, podpredseda NR SR (2020-12-09):
Ďalšou faktickou poznámkou je pán poslanec Marián Kéry, nech sa páči.